Kristin Harila

**Kristin Harila** (født 1986) er en norsk samisk fjellklatrer. 

## Verdensrekord
Den 27. juli 2023 satte hun sammen med Tenjen Lama Sherpa verdensrekord i å bestige alle verdens 14 fjell over  meter på 92 dager.

### Rekordforsøk i 2022
I april 2022 startet Harila sitt første forsøk på å sette tidsrekord ved å bestige alle verdens 14 fjell over  meter. Den daværende rekorden tilhørte Nirmal Purja, som gjennomførte bestigningen på omtrent seks måneder i 2019.

Den 28.april 2022 besteg hun Annapurna I og ble samtidig den første norske kvinnen til å nå toppen. Mount Everest og Lhotse ble hennes fjerde og femte fjell i forsøket, og 22. mai 2022 besteg hun begge toppene samme dag. Med dette satte hun rekord som verdens raskeste kvinne mellom Mount Everest og Lhotse, med en tid på 8 timer og 35 minutter.

På grunn av forsinkelser knyttet til covid-19-pandemien fikk ikke Harila klatretillatelse fra kinesiske myndigheter til fjellene Cho Oyu og Shishapangma. I september 2022 ankom hun Nepal for å bestige Manaslu, som ble hennes tolvte fjell i forsøket. Uten tillatelse til de to siste fjellene avsluttet hun rekordforsøket 28. oktober 2022.

### Rekordforsøk og verdensrekord i 2023
Våren 2023 prøvde Harila på nytt å sette verdensrekord. Under ekspedisjonen samarbeidet hun med Tenjen. De to delte verdensrekorden etter å ha fullført bestigningen av alle de 14 fjellene over  meter på 92 dager.

Den 26. april 2023 besteg Harila og teamet Shishapangma, som markerte starten på forsøket.  

Under ekspedisjonen besteg Harila fjellene Mount Everest og Lhotse samme dag, og forbedret sin egen rekord mellom toppene til 8 timer. Den 27. juli 2023 nådde Harila og Tenjen toppen av K2, som var det fjortende og siste fjellet i prosjektet. Med dette fullførte de bestigningen av alle verdens 14 fjell over  meter på 92 dager, under halvparten av tiden brukt av tidligere rekordholder.

### Ulykke på K2
På vei gjennom bottleneck på K2 i 2023, møtte Harila og teamet på en mann som hang opp ned. Han jobbet for det pakistanske guide selskapet Lela Peak Expeditions, og var ikke en del av Harila's team. De brukte flere timer på å prøve og redde han, men forholdene var for tøffe. Etter hendelsen var det mye falske anklager, men pakistanske myndigheter kom ut med en rapport hvor det kom tydelig frem at ingen hadde skyld i hendelsen. Selskapet mannen jobbet for, ble nektet å arbeide i Pakistan i 2 år etter hendelsen fant sted.

## The Lama Sherpa Foundation
Den 7. oktober 2023 kom nyheten om at flere fjellklatrere var tatt av snøskred på Shishapangma i Kina. Det ble senere bekreftet samme kveld at Tenjen Lama Sherpa var en av de omkommende, omtrent to måneder etter verdensrekorden han tok med Harila.  Etter ulykken etablerte Harila The Lama Sherpa Foundation, en stiftelse oppkalt etter Tenjen Lama Sherpa. Stiftelsen arbeider for økt sikkerhet i høyfjellsekspedisjoner og bedre arbeidsforhold for sherpaer.

## Bibliografi
* 2025: *Den ultimate triumfen – og tragedien som fulgte* (Kagge Forlag), sammen med Ingerid Stenvold

## Tideligere Ekspedisjoner
### 2015
* Kilimanjaro ( moh) – november 2015

### 2019
* Lobuche East ( moh) – september 2019
* Dhaulagiri VII (Putha Hiunchuli) ( moh) – oktober 2019

### 2020
* Aconcagua ( moh) – januar 2020
* Co Adolfo Calle ( moh) – februar 2020
* Pico Vallecitos ( moh) – februar 2020
* Finnmarksvidda, solo ski. 500km fra Alta til Vadsø. 18 dager.

### 2021
* Island Peak (6189 moh) 
* Mount Everest ( moh) – 23. mai 2021
* Lhotse ( moh) – 23. mai 2021, rekord som raskeste kvinne til å bestige kombinasjonen Mount Everest – Lhotse, 11 timer 59 minutter.
* Ama Dablam ( moh) – mai 2021
* Imja Tse ( moh) – oktober 2021

### 2022
* Annapurna I ( moh) − 28. april 2022, første norske og første samiske kvinne på toppen.
* Dhaulagiri ( moh) − 8. mai 2022
* Kanchenjunga ( moh) − 15. mai 2022
* Mount Everest ( moh) − 22. mai 2022
* Lhotse ( moh) – 22. mai 2022, ny rekord som raskeste kvinne til å bestige kombinasjonen Mount Everest – Lhotse, 8 timer og 35 minutter.
* Makalu ( moh) − 27. mai 2022
* Nanga Parbat ( moh) − 1. juli 2022
* K2 ( moh) − 22. juli 2022
* Broad Peak ( moh) − 28. juli 2022
* Gasherbrum II ( moh) − 8. august 2022
* Gasherbrum I ( moh) − 11. august 202
* Manaslu ( moh) − 22. september 2022

### 2023
* Shishapangma ( moh) − 26. april 2023
* Cho Oyu ( moh) − 3. mai 2023, rekord som raskeste kvinne til å bestige de 14 høyeste fjellene i verden − 1 år 5 dager.
* Makalu ( moh) – 13. mai 2023
* Kanchenjunga ( moh) – 18. mai 2023
* Mount Everest ( moh) – 23. mai 2023
* Lhotse ( moh) – 23. mai 2023 
* Dhaulagiri ( moh) − 29. mai 2023
* Annapurna I ( moh) – 5. juni 2023
* Manaslu (8163 moh) – 10.juni 2023 
* Nanga Parbat (8126 moh) – 26. juni 2023
* Gasherbrum II (8035 moh) – 15. juli 2023 
* Gasherbrum I (8080 moh) – 18. juli 2023 
* Broad Peak (8051 moh) – 23. juli 2023 
* K2 ( moh) – 27. juli 2023

### 2024

* Shishapangma (8 027 moh) – 10 september 2024 
* Ekspedisjon til Sydpolen – desember 2024 (avbrutt halvveis grunnet ryggsmerter)

### 2025

* Vinson (4892 moh) – 4 januar 2025 
* Carstensz Pyramid (4884 moh) – 21 oktober 2025 

## Referanser


## Eksterne lenker
*